ms en fr en en en en en pl en en en en en en en en en en en ms en id en ms id id id id id ms id ms ms ms ms de ms id id ms ms ms ms id ms ms id id id id en en id ms en en en en en fr en en en en en sv en en
Pembukaan Ke Sekolah Mengikut Fasa Dan Pemakaian Seragam Pelajar - MyCompass
Kementerian Pendidikan Malaysia mengumumkan tarikh pembukaan sekolah bagi negeri-negeri dalam Fasa 2 dan Fasa 3 Pelan Pemulihan Negara (PPN) pada 3 Oktober pada sidang media Pengoperasian Sekolah, pada 12 September 2021 oleh Menteri Kanan Pendidikan Datuk Radzi Jidin. Jika anda inginkan lihat keseluruhan kandungan sidang media tersebut, anda boleh muat turun dari sini.
Semua institusi pendidikan ditutup untuk negeri dalam Fasa 1, sama ada di SK atau SMK, mereka akan terus melaksanakan PDPR. Aktiviti pengajaran dan pembelajaran akan berjalan secara PdPR sahaja.
Semua institusi pendidikan akan dibuka kepada golongan Murid Berkeperluan Khas (MBK) dan Program Pendidikan Khas Integrasi (PPKI) sahaja tanpa had kapasiti
Golongan bukan MBL dan PPKI akan terus belajar melalui PDPR
Hanya kelas peperiksaan (SPM dan STMP) boleh ke sekolah
Semua institusi pendidikan di bawah KPM dibuka secara berperingkat, tertakluk kepada ketetapan KPM dan penilaian risiko
Murid MBK dan PPKI dari sekolah rendah dan menegah akan meneruskan sesi persekolahan bermula tarikh berkenaan.
Murid sekolah menengah akan meneruskan PdPR, manakala pelajar Tingkatan 6 semester 2 dan program pra universiti akan hadir tanpa penggiliran.
Bagi murid lain di sekolah rendah akan meneruskan pengajaran dan pembelajaran di rumah (PdPR)
Semua institusi pendidikan dibuka sepenuhnya, tertakluk kepada penilaian risiko semasa.
Murid tahap 1 akan hadir secara penggiliran mulai 17/18 Oktober
Murid tahap 2 akan hadir secara penggiliran mulai 31 Oktober / 1 November
Kapasiti & Penggiliran Murid
Sistem penggiliran murid akan dilaksanakan dengan kehadiran murid ke sekolah 50% jumlah keseluruhan kelas.
Pengecualian diberikan bagi penggiliran murid di sekolah berdasarkan:
Murid tingkatan 6 atau kelas peperiksaan
Murid sekolah asrama penuh
Murid pra sekolah dan tadika
Sekolah dengan murid yang tidak ramai
Ibu-bapa yang risau akan anak-anak mereka kembali ke sekolah boleh memilih untuk meneruskan PDPR dari rumah. Ibu-bapa hanya perlu menghantar surat pengecualian kehadiran secara bersemuka kepada pihak sekolah. Murid yang bergejala juga tidak dibenarkan ke sekolah.
“Kita memahami jika ada ibu bapa yang berasa takut dan was-was untuk tidak menghantar anak mereka ke sekolah tetapi kami yakin KPM menetapkan garis panduan prosedur operasi standard (SOP) di semua sekolah dan ini perlu dipatuhi semua yang terbabit dalam usaha kita membendung penularan wabak COVID-19.”
Aktiviti sukan dan kokurikulum belum dibenarkan.
Pelajar dibenarkan untuk tidak memakai pakaian seragam jika pakaian sedia ada sudah tidak lagi muat. Pakaian yang harus dipakai hendaklah kemas, sopan dan serta sesuai ke sekolah. Langkah ini diambil supaya semua murid hadir ke sekolah berasa bersemangat untuk kembali belajar tanpa membebankan ibu-bapa secara kewangan untuk membeli pakaian seragam yang baru. Aktiviti Pendidikan Kesihatan dan Jasmani (PJK), murid disaran untuk memakai pakaian sukan di rumah.
Sumber: Kementerian Pendidikan Malaysia
MY COMPASS® is the leading and most trusted career planning resource for Malaysian students and young professionals, guiding them to succeed in today’s dynamic workforce.
F-LG-01, Neo Damansara, Jalan PJU 8/1, Damansara Perdana, 47820 Petaling Jaya, Selangor, Malaysia
Email: hello@mycompass.io | Phone: +603 7497 2541
Whatsapp: +6012 278 7224
©2019 Copyright Rubix Consulting (M) Sdn Bhd.